বান্দরবান সদর উপজেলার কানাপাড়া গ্রামের আদিবাসী চাষি রামখুপ বম এবং লাম্বাঘোনার বাঙালি কৃষক মনু ইসলাম জানান, তাদের বাড়ির আঙিনায় ও বাগানে বিপুল সংখ্যক গাছে প্রতি  বছর কফির ফল ধরে। তারা ৫ বছর আগে কফি গাছের চারা রোপণ করেন যা দুবছরের মাথায় ফল আসে। তারা আরো জানান, এখানকার মাটি ও পরিবেশ কফি চাষের অনুকূলে। তাই প্রতিটি গাছ থেকে আধা কেজি করে কফি পাওয়া যায়। আন্তর্জাতিক বাজারে যার মূল্য ১১শ টাকা। চলতি মৌসুম থেকে তারা কফি চাষ আরো বৃদ্ধি করবেন বলে জানান।